જ્યાંથી દેશમાં પ્રતિબંધિત અફીણના 5000 છોડની ખેતી ઘઉંના પાકની આડશમાં અને ખેતરના શેઢે કરેલી જણાઇ આવી હતી. ડીવાયએસપી ઉમેશ પટેલ, એએસપી પ્રશાંત સુમ્બેની ઉપસ્થિતમાં છોડનાં કાલાં કાપી તપાસ માટે કબજે લીધાં હતાં. જ્યારે થડને મૂળમાંથી ઉખેડી નાશ કર્યો હતો.પીઆઇ જે.જી. ચાવડાના જણાવ્યા મુજબ, અફીણની ખેતી ઝડપાયાનો થરાદ તાલુકાનો આ પહેલો બનાવ છે. ઘઉંના પાકની આડશમાં અફીણની ખેતી કરી હતી, પરંતુ ઘઉં કપાતાં તે ખુલ્લી પડી ગઇ હતી. રૂ.9.65 લાખનો 17 ક્યારામાં વાવેલો 96 કિલો 500 ગ્રામ જથ્થો કબજે લેવાયો છે. ખેડૂત માવજી પ્રજાપતિને ઝડપી લઇ નાર્કોટિકસ એકટ મુજબ ગુનો દાખલ કરાયો છે. આ મામલે સમગ્ર પંથકમાં ચકચાર મચી ગઇ હતી.